OpenLLM-France/wikimedia huggingface dataset:
# Frantziako saskibaloi selekzio nazionala

Frantziako saskibaloi selekzioa 1933an sortu zuten txapelketa ofizialetan Frantzia ordezkatzeko. Europako txapeldunak behin izan dira (2013an), olinpiar txapeldunordeak birritan (1948 eta 2000an) eta munduko hirugarrenak birritan (2014 eta 2019an).

## 2011ko taldea

| Zbk. | Izena | Posizioa | Jaioterria | Altuera | Taldea |
| 4 | Joakim Noah | Pibota | New York, 1985 | 2.11 | Chicago Bulls |
| 5 | Nicolas Batum | Hegalekoa | Lisieux, 1988 | 2.03 | Portland Trail Blazers |
| 6 | Kevin Seraphin | Pibota | Cayenne, 1989 | 2.06 | Washington Wizards |
| 7 | Andrew Albicy | Antolatzailea | Sèvres, 1990 | 1.78 | Paris-Levallois Basket |
| 8 | Charles Lombahe-Kahudi | Eskolta | Kinshasa, 1986 | 1.92 | Le Mans Sarthe Basket |
| 9 | Tony Parker | Antolatzailea | Brugge, 1982 | 1.88 | San Antonio Spurs |
| 10 | Ali Traoré | Pibota | Abidjan, 1985 | 2.05 | BC Lokomotiv–Kuban Krasnodar |
| 11 | Florent Piétrus | Hegalekoa | Les Abymes, 1981 | 2.02 | Power Electronics Valencia |
| 12 | Nando de Colo | Eskolta | Sainte-Catherine-lès-Arras, 1987 | 1.96 | Power Electronics Valencia |
| 13 | Boris Diaw (K) | Hegalekoa | Cormeilles-en-Parisis, 1982 | 2.03 | Charlotte Bobcats |
| 14 | Steed Tchicamboud | Antolatzailea | Clichy, 1981 | 1.93 | ÉS Chalon-sur-Saône |
| 15 | Mickaël Gelabale | Eskolta | Pointe Noire, 1983 | 2.00 | ASVEL Lyon-Villeurbanne |

## 2013-2019ko taldeak

Nicolas Batum, Nando de Colo, Tony Parker (MVP), Boris Diaw, Thomas Heurtel eta Florent Piétrus, besteak beste, egon ziren Europako txapeldun amaitu zen taldean 2013an. 2014ko brontzea mundu mailan lortu zuen taldean Parker, De Colo eta Noah ez ziren egon, baina 2015eko Europako txapelketan egon ziren Parker eta De Colo, brontzea lortuz. Ez zuten parte hartu bestela Noah, Heurtel eta Causeur-ek, besteak beste.
2019an, azkenik, Rudy Gobert eta Vincent Poirier pibotak, Nicolas Batum hegalekoa, Nando de Colo eskolta eta Thomas Heurtel antolatzailea egon ziren munduko txapelketan brontzea lortu zuten taldekideen artean.

## Palmares

Munduko Saskibaloi Txapelketa
* Brontzea (2): 2014 eta 2019an.
EuroBasket:
* Urrea (1): 2013
* Zilarra (2): 1949 eta 2011an
* Brontze (3): 1937, 1951, 1953, 1959, 2005 eta 2015ean.
Olinpiar Jokoak:
* Zilarra (2): 1948 eta 2000an.

## Kanpo estekak

* (Frantsesez)Fédération Française de Basketball.
* Datuak: Q499328
* Multimedia: France men's national basketball team / Q499328
# Bambang Pamungkas

Bambang Pamungkas (Salatiga, Indonesia, 1980ko ekainaren 10a) futbol jokalari indonesiarra da. Aurrelari zentral bezala jokatzen du eta 1999tik Indonesiako futbol selekzio nazionalean jokatzen du. Bmbang ezaguna da, pixka bat txikia den arren (171 cm) gaitasun aparta du golak buruz sartzeko.

## Irabazitako txapelketak
### Taldekakoak edo selekzioarekin

* Liga Indonesia: 2000
* Malaysia Premier League: 2005
* Malaysia FA Cup: 2005
* Malaysia Cup: 2005

### Banakakoak

* Liga Indonesia - Goleatzaile Nagusia: 2000
* Liga Indonesia - Urteko Jokalaria: 2001
* Malaysia Cup - Urteko Jokalaria: 2005
* Copa Indonesia - Jokalari Onena: 2007

## Kanpo estekak

* (Indonesieraz) Bambang Pamungkasen webgune ofiziala
* FIFA Profila
* Datuak: Q975434
* Multimedia: Bambang Pamungkas / Q975434
# Agnez Mo

Agnes Monica Muljoto, ezagunagoa Agnez Mo ezizenarekin (Jakarta, Indonesia, 1986ko uztailaren 1a - ) Indonesiako abeslari, kantagile eta aktorea da. Gaur egun Indonesiako famaturik aberatsena da, 16 milioi dolarreko fortunarekin. Jakartan jaioa, sei urterekin hasi zen entretenimenduaren industrian lanean, ume-abeslari gisa. Hiru album grabatu zituen eta umeen telebista programa ezberdinetako aurkezle izan zen. 2003an bere lehen albuma egin zuen heldu gisa, And the Story Goes izenburuarekin, Indonesiako musika industrian aurrerapauso handia eginez. Bere arrakasta zela eta, nazioartean lanean hasteko helburua jarri zuen. 2005ean Whaddup A.. '?! diska egin zuen, Keith Martin estatubatuarraren laguntzarekin. Taiwaneko The Hospital eta Romance In The White House serie dramatikoetan ere agertu zen.
2008an eta 2009an Seulen spatu zen Asiako Abesti Festibalean saritua izan zen. Bere hirugarren albuman, Sacredly Agnezious (2009), produktore eta idazle lana ere egin zituen, 2010ean Indonesian Idol saioko epaile izendatu zuten eta Sony Music Entertainmenten bazkidea den The Cherry Party diskoetxearekin akordioa sinatu zuen.
Indonesian sari gehien izan dituen abeslaria da. 17 Anugerah Musik Indonesia sari ditu, 8 Panasonic Sari, 5 Nickelodeon Indonesia Kids' Choice Awards, eta 4 MTV Indonesia Awards. Mnet Asian Music Awardsetan Asiako artistarik onenaren saria eskuratu zuen. Asiako drogaren aurkako enbaxadorea da, eta giza trafikoaren aurkako MTV EXITen enbaxadorea ere bada.
* Datuak: Q1362169
* Multimedia: Agnes Monica / Q1362169
# Dorce Gamalama

Dorce Gamalama (Solok, Mendebaldeko Sumatra, Indonesia, 1963ko uztailaren 21a - Jakarta, 2022ko otsailaren 16a) indonesiar emakumezko abeslari, aktore, aurkezle eta umorista transexuala izan zen.
Gamalama, Dedi Yuliardi Ashadi jaiotza-izenaz, Soloken sortu zen. Urtebete zuenean gurasoak hil zitzaizkion eta amonak hazi zuen. Hark sortu zion musikazaletasuna lehen hezkuntzan zegoenean eta Bambang Brothers izeneko talde batean abestu zuen. Nerabezaroan emakumez janzten hasi zen eta Dorce Ashadi izen artistikoa hartu zuen. Ondoren, Surabaya hirian sexua berresleitzeko ebakuntza egin zioten eta Dorce Gamalama izen artistikoa erabiltzen hasi zen, Ternate uharteko Gamalama sumenditik eratorria.

## Filmografia
### Filmak

| Urtea | Izenburua | Rola |
| 2009 | Hantu Biang Kerok | Mbah Upit |
| 2008 | Mas Suka Masukin Aja | |
| 1990 | Dorce Ketemu Jodoh | Dorce |
| 1989 | Dorce Sok Akrab | Dorce |

### Telesailak

| Urtea | Izenburua | Rola | Oharrak |
| 2017 | Kecil-Kecil Mikir Jadi Manten | Dorce | |

## Liburuak
### Autobiografia

* Aku perempuan: jalan berliku seorang Dorce Gamalama (2005, GagasMedia argitaletxea, ISBN 9793600853)
* Datuak: Q909047
* Multimedia: Dorce Gamalama / Q909047
# Cinta Laura

Cinta Laura Kiehl (Quakenbrück, Alemania, 1993ko abuztuaren 17a) zinemako eta telebistako aktorea, abeslaria, konpositorea, aurkezlea, dantzaria, modeloa.

## Kanpo estekak

* (Ingelesez) Cinta Lauraen fitxa IMDBn.
* (Indonesieraz) Blog ofiziala
* Datuak: Q5121104
* Multimedia: Cinta Laura / Q5121104
# Olga Syahputra

Yoga Syahputra (Jakarta, Indonesia, 1983ko otsailaren 8a - Singapur, 2015eko martxoaren 27a) Jakartan jaiotako Indonesiar aktore, umorista eta abeslaria izan zen.
32 urterekin hil zen, 2014ko apirilean antzemandako meningitis baten ondorioz.

## Filmografia

* Datuak: Q606577
# Saridjah Niung

Saridjah Niung, Ibu Soed edo Mrs. Soed izenez ere ezaguna (Sukabumi, Indonesia, 1908ko martxoaren 26a - Jakarta, 1993ko abenduaren 12a), indonesiar musikari, irakasle, irrati-esatari, dramaturgo eta, batez ere, artista izan zen.

## Ibilbidea

Haurrentzako musika konposatzen zuen, baita aberri-ereserkiak ere. Holandako urte kolonialetan, musika konposatzen zuen Japoniako okupazioari eta Indonesiako independentziari buruz. Tanah Airku (Nire Aberria) eta Berkibarlah Benderaku (Aira, Nire Bandera) indonesiar ereserkiak ere idatzi zituen.

## Aintzatespenak

* 200. urtean Indonesian bere irudia duen zigilua eskaini zioten.
* 2017ko martxoaren 26an, Google Doodle batekin ospatu zuen Googlek bere jaiotzaren 109. urteurrena.

## Erreferentziak

* ↑ «Batik: a cultural dilemma of infatuation and appreciation» The Jakarta Post 29 November 2016.
* ↑ (Ingelesez) Simanjuntak, Tertiani ZB. (19 June 2014). «On stage, children sing of tolerance» The Jakarta Post.
* ↑ «Saridjah Niung» Spotify (Noiz kontsultatua: 2024-03-26).
* ↑ (Ingelesez) Valentina, Jessicha. (27 March 2017). «Google doodle honors Ibu Sud’s 109th anniversary» The Jakarta Post.
* ↑ (Ingelesez) Limited, Alamy. «Saridjah Niung 2000 Indonesia stamp Stock Photo - Alamy» www.alamy.com (Noiz kontsultatua: 2024-03-26).
* ↑ «Saridjah Niung’s 109th Birthday» Google 26 March 2017.
* ↑ (Ingelesez) Desk, OV Digital. (2024-03-23). «26 March: Remembering Saridjah Niung on Birthday» Observer Voice (Noiz kontsultatua: 2024-03-26).

## Kanpo estekak

* Datuak: Q12486225
# Anggun

Anggun Cipta Sasmi (Jakarta, Indonesia, 1974ko apirilaren 29a - ) abeslaria da. 1986ko udan Dunia Aku Punya izeneko abestia kaleratu zuen.

## Diskografia

- Dunia Aku Punya (1986)

## Kanpo estekak

* Webgune ofiziala
* Datuak: Q221310
* Multimedia: Anggun / Q221310
# Abdul Haris Nasution

Abdul Haris Nasution (Sumatra, 1918ko abenduaren 3a - Jakarta, 2000ko irailaren 5a) indonesiar militarra izan zen, Indonesiaren Independentziaren Aldeko Iraultzaren heroietako bat.
Bandungeko Militar Akademia Nederlandarrean ikasi zuen, eta 1941ean India Nederlandarretako armadan sartu zen. Indonesiaren Independentziako Gerran borroka-ekintzak zuzendu zituen Javako holandarren kontra (1948-1949). 1950ean Indonesiako armadako buru izendatu zuten, 1957an Estatu Nagusiko Buruzagien Batzordeko lehendakari, eta 1959an, Defentsako ministro. 1965eko estatu-kolpe ahalegina itoarazi zuen Suharto jeneralaren laguntzarekin. 1979an Indonesiaren independentziaren aldeko borroka idazlana argitaratu zuen. 1996an kargutik kendu zuten, eta hurrengo hilean, orobat kendu zuten Achmed Sukarno lehendakaria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q317291
* Multimedia: Abdul Haris Nasution / Q317291
# Susilo Bambang Yudhoyono

Susilo Bambang Yudhoyono (javeraz: ꦯꦸꦱꦶꦭ꧈ꦨꦩ꧀ꦧꦁ꧈ꦪꦸꦝꦪꦤ, Susilå Bambang Yudhåyånå; Pacitan, Ekialdeko Java, 1949ko irailaren 9a) Indonesiako militar ohia eta politikaria da. 2004-2014 bitartean, herrialdeko presidentea izan zen, sufragio unibertsalez hautatutako lehenbizikoa.

## Erreferentziak

* ↑ Susilo Bambang Yudhoyono. global.britannica.com (Noiz kontsultatua: 2016-10-5).
* Datuak: Q57405
* Multimedia: Susilo Bambang Yudhoyono / Q57405
# Megawati Sukarnoputri

Megawati Sukarnoputri (Yogyakarta, 1947ko urtarrilaren 23a) indonesiar politikaria da, Indonesiako presidentea 2001 eta 2004 bitartean. PDI-P alderdiko burua da, eta herrialdeko lehen presidente Sukarnoren alaba. Abdurrahman Wahiden ondorengoa izan zen 2001eko hauteskundeen ondoan; 2004ko hauteskundeak galdu zituen Susilo Bambang Yudhoyonoren aurka.

## Erreferentziak

* ↑ Sukarnoputriren biografia laburra, sekolahvirtual.or.id
* Datuak: Q76179
* Multimedia: Megawati Sukarnoputri / Q76179
# Joko Widodo

Joko Widodo (Surakarta, 1961eko ekainaren 21a) Indonesiako politikaria da, herrialdeko presidentea 2014ko urriaren 20tik. Surakartako alkatea izan zen 2005-2012 bitartean, eta Jakartako gobernadorea 2012-2014 bitartean.

## Erreferentziak

* ↑ Bozak irabazita, Joko Widodok aginduko du Indonesian 2019 arte. berria.eus (Noiz kontsultatua: 2016-8-18).
* Datuak: Q3318231
* Multimedia: Joko Widodo / Q3318231
# Susi Susanti

Lucia Francisca Susanti Hasitono, Susi Susanti izenez ezaguna (Tasikmalaya, Indonesia, 1971ko otsailaren 11) badminton jokalari ohi bat da. 2 urrezko domina eta 3 brontzezko lortu zituen olinpiar jokoetan.

## Lorpenak

Joko Olimpikoak :
| Urtea | Hiria | Domina | Proba |
| 1992 | Bartzelona (Espaina) | Urrea | Bakarka |
| 1996 | Atlanta (Estatu Batuak) | Brontzea | Bakarka |
| Munduko Txapelketa ||||
| Urtea | Hiria | Domina | Proba |
| 1991 | Kopenhague (Danimarka) | Brontzea | Bakarka |
| 1993 | Birmingham (Erresuma batua) | Urrea | Bakarka |
| 1995 | Lausana (Suitza) | Brontzea | Bakarka |

## Kanpo estekak

* Datuak: Q464589
* Multimedia: Susi Susanti / Q464589
# Irfan Bachdim

Irfan Haarys Bachdim (1988ko abuztuaren 11 - ) Indonesiako futbolaria da.

## Selekzio nazionala

Indonesiako selekzioarekin :
| Urtea | Partida | Gol |
| 2010 | 8 | 2 |
| 2011 | 4 | 0 |
| 2012 | 9 | 4 |
| 2013 | 2 | 0 |
| 2014 | 3 | 1 |
| Guztira | 26 | 7 |

## Kanpo estekak

* National Football Teams
* (Japonieraz) J.League Data Site
* Datuak: Q185344
* Multimedia: Irfan Bachdim / Q185344
# Abdurrahman Wahid

Abdurrahman Wahid, Abdurrahman ad-Dakhil jaioa (Jombang, Java, 1940ko irailaren 7a - Jakarta, 2009ko abenduaren 30a) Gus Dur bezala ezaguna, Indonesiako 4. presidentea izan zen. Buruzagi erlijioso musulman izan zen eta Nahdlatul Ulama erakunde islamiarra zuzendu zuen. Suhartoren boteteri irtetean Nazio Esnatzearen Alderdia (PKB) sortu zuen. 1999an Indonesiako presidente hautatu zuten. Megawati Sukarnoputri presidenteorde hautatu zuten. Gehiengorik ez Batzarrean eta ustelkeriaz akusatuta, 2001ean larrialdi egoera ezartzen saiatu zen. Orduan Batzarrak Megawati presidente izendatu zuen.

## Kanpo estekak

* Datuak: Q76167
* Multimedia: Abdurrahman Wahid / Q76167
# Espainiako errugbi selekzioa

    Artikulu hau Espainiako gizonezkoen selekzioari buruzkoa da; emakumeen selekzioa gaitzat duena beste hau da: «Espainiako emakumezkoen errugbi selekzioa»
Espainiako errugbi selekzioa Espainiaren ordezkaria da gizonezkoen errugbi partida ofizialetan, hala nola Europako Nazioen Errugbi Kopan eta test-partidetan. Behin parte hartu du Munduko Errugbi Kopan, 1999ko edizioan.

## Historia

Errugbia 1920 hamarkadatik jokatu izan da Espainiar Estatuan. Selekzioaren lehen partida 1929an jokatu zen Bartzelonan. 1930 hamarkadan lagunarteko partida ugari jokatu zituen eta gehienetan garaile atera zen, Alemaniaren aurka ezik.
Behin jokatu du Munduko Errugbi Txapelketan, sailkapen faseko lau partidak irabazi ondoren. Txapelketako Liga fasean ordea aurkari gogorrak tokatu zitzaizkion, Hego Afrika, Eskozia eta Uruguay, eta punturik lortu gabe gelditu zen.
Europako Nazioen Kopan jokatzen du bestela, Sei Nazioen B Txapelketa ere deitzen dena. 1952an egin zuen debuta eta 38 partaidetza izan ditu. Ez du inoiz irabazi baina hirugarren postu batzuk baditu, azkenengoak 2012 eta 2015 urteetan.
Hainbat euskal jokalarik jokatu izan dute selekzioan.

## Palmaresa
### Munduko Errugbi Kopa

Behin bakarrik sailkatu da Munduko Errugbi Kopa jokatzeko:
1999an selekzioarekin aritu ziren euskal jokalarien zerrenda:
* Oskar Astarloa
* Aratz Gallastegi uko egin zion euskal selekzioaren alde egiteko.
* Aitor Etxebarria
* Rafael Bastide
* Francisco Puertas

### Europako Nazioen Kopa

* Bigarrena: 2019, 2020
* Hirugarrena: 1954, 1973, 1974, 1978, 2012, 2015, 2022, 2024

## Kanpo estekak

* (Gaztelaniaz) Espainiako Errugbi Federazioaren webgunea
* Datuak: Q250783
* Multimedia: Spain national rugby union team / Q250783
* ↑ https://www.argia.eus/efemerideen-kanala/espainiako-errugbi-selekzioarekin-jokatzeari-uko-egin-zion-aratz-gallastegik
# Ernesto Halffter

Ernesto Halffter Escriche (Madril, 1905eko urtarrilaren 16a - ib., 1989ko uztailaren 5a), Rodolfo Halffterren anaia, espainiar musikagilea eta orkestra-zuzendaria izan zen. Manuel de Fallaren ikasle izan zen, eta nabaria izan zen beregan maisu haren eragina. 1961ean, Fallaren Atlantida kantata bukatu zuen. Ernesto Halffterren obra aipagarrienak Sinfonietta (1925), Dulcinea (1944), Fantasía galaica (1955), Canticum in honorem Papam Johannem XXIII (1964), Concierto para guitarra y orquesta (1969), Pastorales (1973) eta Preludio y danza (1978) dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Zortzien taldea

## Kanpo estekak

* Datuak: Q940656
* Multimedia: Ernesto Halffter / Q940656
# Rodolfo Halffter

Rodolfo Halffter (Madril, 1900eko urriaren 20a - Mexiko, 1987ko urriaren 14a) espainiar musikagilea eta musika-irakaslea izan zen.
Autodidakta gisa hasi bazen ere, gerora Fallaren ikasle izan zen. Errepublikazalea izaki, 1939an Mexikora erbesteratu behar izan zuen. Obra zenbait: Dos sonatas de El Escorial (1930); Don Lindo de Almería balleta (1936); Tripartita (1954); Sonata 3 (1967); Laberinto (1972); Apuntes para Piano (1985).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Zortzien taldea

## Kanpo estekak

* Datuak: Q2031177
* Multimedia: Rodolfo Halffter / Q2031177
# Garage (filma)

Garage, 2007ko Lenny Abrahamson irlandarrak zuzendutako komedia eta drama film bat da. Pat Shortt, Anne-Marie Duff eta Conor J. Ryan aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Irlanda, Josie (Pat Shortt) bizi osoan baserri giroko herri batean dagoen erdipurdiko gasolindegi batean lan egin du. Gizon barnerakoia, onbera eta bakartia da, halere nahiko izaera baikorra du eta bere modura, baita alaia ere. Bestalde, Josieren eskolako ikasgelakidea izan zen eta gasolindegiaren jabea den Gallagher jaunak (John Keogh) ez du bere negozioa mantentzeko interesik eta norbaitek hura erosteko eskeintza baten zain dago, lehen bai lehen saltzeko.
Daviden gasolindegira praktikak egitera David (Conor J. Ryan) mutil gaztea iritsierak Josieren bizimodu lasaia eta monotonoan aldaketak eragingo ditu. Davidi esker Josie inoiz jaramonik egin ez dien bizitzaren hainbat gauzetaz jabetuko da.

## Aktoreak

* Pat Shortt: Josie
* Anne Marie Duff: Carmel
* Conor J. Ryan: David
* John Keogh: Gallagher jauna
* Gary Lilburn: Val
* Brian Doherty: Von
* Don Wycherley: Breffni
* Andrew Bennett: Sully
* Tommy Fitzgerald: Declan
* Suzy Lawlor: Louise

## Filmazioa

2006ko udaren amaieran, sei astez, Cloghan (Offaly konderria), Woodford (Galway konderria) eta Rathcabbin (Tipperary konderria) udalerrietan filmatu zen. Zenbait barneko eszena aldiz Dublin hiriburuan.

## Kanpo estekak

* IMDBko fitxa irakurgai (Ingelesez)
* Datuak: Q3095267
# Damaskinos Atenaskoa

Damaskinos Atenaskoa artzapespikua (grezieraz: Αρχιεπίσκοπος Δαμασκηνός Παπανδρέου), Dimitrios Papandreu (grezieraz: Δημήτριος Παπανδρέου jaioa (Dorvitsa, 1891ko martxoaren 3a – Atenas, 1949ko maiatzaren 20a) greziar artzapezpikua izan zen. Atenasko eta Grezia osoko artzapezpikua izan zen 1941ean hil zen arte. Greziako Erresumako erregeorde ere izan zen 1944tik 1946ra, eta lehen ministro 1945eko urriaren 17tik azaroaren 1era.
Greziako armadarekin borrokatu zuen Balkanetako gerretan. 1917an apaiz ordenatu zuten eta 1922an Korintoko gotzain izendatu zuten. 1930eko hamarkadan enbaxadore izan zen Estatu Batuetako Patriarkatu Ekumenikoan eta Greziako Eliza Ortodoxoaren Amerikako Artzapezpikutza antolatzen lagundu zuen.
1938an Atenasko artzapezpiku hautatu zuten, baina Ioannis Metaxas diktadoreak hautaketa bertan behera uztera eta Krisanto Atenaskoa izendatzera behartu zuen. 1941ean alemaniarrek Grezia inbaditu ondoren, hautesleek Krisanto kanporatu eta Damaskinos aukeratu zuten berriro.
Okupazioan zehar greziar bahituen eta juduen alde jardun zuen. 1944an askatu ondoren, Greziako erregeorde izendatu zuten Jurgi II.a itzuli zen arte, 1946an, eta garai horretan hasi zen Greziako Gerra Zibila. Lehen ministro ere izan zen 1945eko urriaren 17tik azaroaren 1era.
* Datuak: Q31280
* Multimedia: Archbishop Damaskinos of Athens / Q31280
# Fernando Fernández de Córdoba

Fernando Fernández de Córdova y Valcárcel, Mendigorriako II. Markesa, espainiar militar bat izan zen, Errege Itsas Armadako José María Fernández de Córdova y Rojas fragatako kapitainaren eta María de la Paz Rodríguez de Valcárcel y O 'Conrry Mendigorriako I. markesaren semea. Bere anaia, Luisekin, batera, Lehen Karlistaldian borrokatu zen. Alderdi Moderatuko kide izan zen, eta geroago Alderdi Demokrata-Erradikalekoa. Gobernuko presidentea izan zen egun bakar batez. Biziarteko senataria 1847tik 1868ra eta Soriako probintzian 1871etik 1873ra, Amadeo Savoiakoa errege zela.

## Izaera

Hogeita bat urterekin, teniente koronel gradua eta batailoi baten agintea lortu zituen, 1834ko apirilean Geronimo Valdésen tropa isabeldarrean sartu zenean. Ez zeukan inolako esperientzia militarrik, eta ez zekien nolako ahalegin fisikoa egin behar zuen oinezko soldaduak, bera zaldi gainean baino mugitzen ez zen bitartean. Laster, bere anaia Luisek bezala, bere agintepeko tropek gorrotatu zuten, soldaduei ematen zien tratu txarragatik. Berak bere memorietan kontatzen duenez, Gasteizen agintea jaso bezain laster, bere soldaduetako batek teniente bat behar bezala agurtzen ez zuela ikusita, «... batailoira bidali nuen berehala armak sorbaldan jarri eta granadarira hogei pauso aterarazi nituen aurrera, bere armak eta tresneria kendu eta hirurogei makila eman nizkion konpainiaren lau kabotatik, fagina ukituz. Zigorra zorrotz bete eta ia granadaritik libratu ondoren, ospitalera eraman nuen».

## Karrera politiko eta militarra

1847an teniente jeneral mailara igo zen, 1848ko irailaren 4an Kataluniako kapitain jeneral izendatua, eta Italiara bidali zuten Pio IX.a aita santuaren aldi baterako boterea berrezartzeko eta Erromatar Errepublika, Aita Santuaren aurkako iraultza baten ondorioz ezarria, boteretik kentzeko. Gerra Ministerioa okupatu zuen eta 1854ko uztailaren 17tik 19ra Ministroen Kontseiluko presidentea izan zen, krisi iraultzaile betean. Elisabet II.aren aldekoa izan arren, 1868ko mugimendu iraultzailearekin bat egin zuen, haren erregealdiari amaiera emanez. Berriz ere Gerra ministro izan zen Amadeo Savoiakoarekin eta Espainiako Lehen Errepublikarekin, baina 1873an erabat erretiratu zen bizitza politikotik.

## Kanpo estekak

* Datuak: Q1406665
* Multimedia: Fernando Fernández de Córdova / Q1406665
# Oztaran

Oztaran Lasarte-Oriako auzo bat da.

## Demografia

* Oztaraneko biztanleria

## Kanpo estekak

* Datuak: Q131197132
# Atsobakar

Atsobakar Lasarte-Oriako auzo bat da.

## Demografia

* Atsobakarreko biztanleria

## Kanpo estekak

* Datuak: Q131197098
# Larrekoetxe

Larrekoetxe Lasarte-Oriako auzo bat da.

## Demografia

* Larrekoetxeko biztanleria

## Kanpo estekak

* Datuak: Q131197073
# Oria (auzoa)

    Artikulu hau Lasarte-Oriako auzoari buruzkoa da; beste esanahietarako, ikus «Oria (argipena)».
Oria Lasarte-Oriako auzoa bat da, udalerriko bi osagai nagusietan txikiena eta udalerriaren hegoaldea okupatzen duena. 1986an Lasarte-Oriako udalerria eratu zen arte, Urnietako parte zen. Oria ibaiak auzoaren mendebaldeko aldea markatzen du.
21. mendean errepideak eta urbanizazioak Lasarte eta Oriako nukleoak elkartu ditu. Izatez Oria lehen parte zen Urnietako kaskotik nahiko gertu dago, Benedika mendia dago tartean eta bidexkak badira, baina 20. mendeko errepide nagusiek Urnietatik urrunago kokatzen dute.

## Historia

Oriaren garapena industria eta biztanleetan 19. mendean gertatu zen, Brunet familiak Hilados y Tejidos Oria enpresa bertan sortu zuenean. Enpresak langileentzako etxeak ere eraiki zituen. Lasarte-Oria eratu baino 5 urte lehenago, 1.467 biztanle zituen Oriak.
* Brunet etxea eta familiaren lantegi bat, (Oria, 1890)
* Aaspaldiko automobilismo-zirkuitua gogoratzen duen irudia frontoian.
* Plazido Muxikaren hiztegi bat
1920 eta 1930eko hamarkadetan, Lasarte-Orian automobilismo lasterketak egin ziren. Lasarteko Zirkuitua Espainiako Sari Nagusiaren egoitza izan zen 10 aldiz. Helmuga, tribuna nagusia eta boxak Lasarte eta Oria artean zeuden (garai hartan bi guneak bereizita zeuden). Zirkuituko zati batek gaur egun Zirkuitu Ibilbidea izena darama. Zirkuituak errepidez hirigunea zeharkatzen zuen eta baita Andoain, Urnieta eta Hernani ere.
Gerra Zibila egon zen garaian lasterketak ez ziren egin.

## Demografia

* Oriako biztanleria

## Oriatar ospetsuak

* Plazido Muxika (1906-1982) hiztegigilea eta euskal idazlea

## Erreferentziak

* ↑ (Gaztelaniaz) «Oria - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-09-20).

## Kanpo estekak

* Datuak: Q114061188
* Multimedia: Oria (Lasarte-Oria) / Q114061188